Vennene til Cordelia fant til slutt også ut om forholdet deres og Cordelia ble kastet ut av den populære gjengen på skolen, noe som førte til at hun slo opp med Xander på St. Valentin’s Day. Xander søkte hevn over Cordelia og tvang Amy Madison til å kaste en kjærlighetsforbannelse på Cordelia så han kunne dumpe henne og knuse hjertet hennes. Magien slo tilbake og hver eneste kvinne i Sunnydale ble tiltrukket av han unntatt Cordelia. Han tok ingen glede av det og avviste både Amy, Willow og til og med Buffy. Og måtte til slutt rømme sammen med Cordelia da alle kvinnene var ute etter å drepe han så Cordelia ikke skulle få han. Da magien ble brutt innså Cordelia at Xander virkelig brydde seg om henne og sto opp mot vennene sine og begynte et åpent forhold med Xander.